International School of Uganda

International School of Uganda ( ISU ) ssomero eriri ku ddaala ly'ensi yonna mu Kampala, Uganda . Lirimu abayizi ab'emyaka 3 okutuuka ku 19. Essomero lino likkirizibwa okukola pulogulaamu ssatu eza International Baccalaureate era nga likkirizibwa ekibiina ekigatta amatendekero n'amasomero mu Middle States Association of Colleges and Schools ne Council of International Schools . Essomero lino lyatandikibwawo mu 1967 nga liyitibwa Lincoln School era nga lye lyasooka mu Uganda okubeera ku ddaala ly'ensi yonna. Ettabi lino litudde ku yiika 33 (13 ha) nga liri mu Kiromita 5 (mailo 3.1) okuva ku nnyanja Victoria era esangibwa ku njegoyego za Kampala mu kifo ekiriraanye ebibuga, mu kitundu ky’e Lubowa. Abayizi Abayizi bava mu buwangwa obw’enjawulo nga bali mu 615 okuva mu mawanga nga 60. Ebikozesebwa Ekibangirizi kya ISU ekiweza yiika 33 kirimu ebimera bingi eby’enjawulo n’ebinnyonyi. Ettabi lirina ekifo kya ssaayansi ekyazimbibwa mu 2014, etterekero ly’ebitabo eririmu emizingo egisukka mu 25,000, ebisaawe by’emizannyo bibiri, ekisenge ky’ebyemizannyo, ebidiba bibiri ebiwugirwamu, ebisaawe bya ttena bina, n’olusuku olw’ebweru. Ekifo eky’ebyemikono kirimu situdiyo y’okukwata ennyimba n’ekifo ekisanyukirwamu ekituuza abantu 400. Laba ne Rainbow International School Kampala International École Française Les Grands Lacs Ebijuliziddwamu Ebijuliziddwa wabweru wa wikipedia International School of Uganda